Jólatré, jólaföndur og skaplón – eða? « Kristin Dýrfjörð Forsíða Um Leikur Reggio Emilia Uppeldisfræðileg skráning Skapandi starf Skapandi starf Vísindasmiðja Yngstu börnin Aðlögun 2. Aðlögun – upphaf leikskólagöngu 3. Aðlögun og áhrif streitu 4. Hefðbundin aðlögun 5. Þátttökuaðlögun 6. Samstarf og brúarbygging Yngstu börnin Foreldrasamstarf Rannsóknir Rannsóknir KD Þú ert hér: Home » Sjálfbærni » Jólatré, jólaföndur og skaplón – eða? Jólatré, jólaföndur og skaplón – eða? Sjálfbærni Skapandi starf Birt 15. desember 2017 at 03:20 Engar athugasemdir þegar ég var ungur leikskólakennari lögðum við mikið upp úr sköpun þar sem ég vann. Við lögðum metnað í að setja verk barnanna fallega upp, gættum vel að hvernig við merktum verk þeirra þannig að við værum ekki að fara inn á verk þeirra og sköpun. Töldum ekki að okkar skrift sem dæmi ætti að vera hluti af verkum og sköpun barnanna. En tvennt var það sem við vorum lengur að útrýma í starfsháttum en annað. Verkefni tengd jólum og jólagjöfum var annað og páskum hitt. Allt eins – það er svo fallegt Eitt það fyrsta sem við hentum út þegar við tökum við leikskólanum 1988 voru öll "helvítis" skapalónin. Þau voru til um allt, ofan í hverri skúffu í leikskólanum, kórónur í mismunandi stærðum og gerðum, jólatré, jólabjöllur, jólaskór, jólakettir og alla vega páskaungar. Eitt árið horfðum við á stóra hvíta vegginn á deildinni, á öll fallegu jólatrén klippt út úr grænum kartonum og málað á með sápuflögum. Raðað snyrtilega með fagurfræði að leiðarljósi á vegginn. Það rann upp fyrir okkur ljós. Þetta var ekki við, þessi tré voru ekki það sem við vildum standa fyrir. Næsta ár fórum við í gönguferð niður í Laugardal og pældum aðeins í jólatrjám, skoðuðum hvernig þau eru. Sum eru lítil, sum stór, sum feit, sum mjó, alveg eins og við mannfólkið eru jólatré einstaklingar sem bera hvert sitt svipmót. Þetta árið teiknuðu börnin hvert sitt jólatré og klipptu út og skreyttu. Á sínum forsendum. Ég held að veggurinn hafi aldrei verið fallegri en þá. Sama gerðist um páska í stað þess að klippa út unga, gerðum við þá úr brauði sem börnin tóku með sér heim. Hvert og eitt mótaði úr sínu deigi brauð sem átti að standa fyrir unga (og svo settu þau egg inn í brauðið). Mér fannst gaman þegar ég heyrði af leikskóla sem hætti að baka piparkökur með formum, þau fóru Þá leið að hvert barn teiknaði það sem það vildi skera út og mála. Síðan bakaði hvert barn, kannski bara eina stóra köku í stað þess að framleiða með skapalónum ofan í heilu dunkana. Jólagjafir Mér finnst líka alveg frábært að lesa um leikskóla sem fara margar og ólíkar leiðir til að búa til og ákveða jólagjafirnar. Hér áður ákváðum við þetta iðulega á starfsmannafundum. Aðkoma barnanna var sjaldan mikið mál, þau framkvæmdu það sem við ákváðum, hvort sem það var að mála á glerkrukkur, sauma út eða búa til myndverk. Við ákváðum, börnin útfærðu. Sem betur fer eru slík vinnubrögð á undanhaldi. Börnin eru í dag í flestum leikskólum sem ég þekki til mun meira með í að ákveða hvað þau vilja gera og búa til, handa foreldrum sínum. Þau eru raunverulegir áhrifavaldar í eigin lífi. Sjá til dæmis þessa bók frá leikskólanum Sæborg þar sem fjallað er um jólagjafirnar 2016. Algjörlega dásamleg. Lærdómurinn er að það er hægt að gera hlutina á margan hátt og stundum þarf mörg ár til að sjá betri og betri leiðir. Auðvitað er ég ekki að halda fram að stundum geti skapalónin ekki verið hið besta mál, t.d. nota ég þau alveg svikalaust þegar ég baka piparkökur með barnabörnunum mínum. En reyndar teiknum við piparkökuhúsin, af því að okkur finnst það svo skemmtilegt. Nú í desember bað ég meðlimi á leikur og leikskólastarf að senda mér myndir af verkum barna tengdum jólum. Það sem mér finnst svo frábært við það er að ég hef fengið svo mismunandi útfærslur á því sama. Allavega; jólaketti, jólatré og snjókalla. Hvert verk er með sínu lagi og þau bera vitni um sköpun og hugmyndarflug. Það er dásamlegt. Sum þessara verka sem ég fékk myndir sendar af prýða einmitt þessa færslu með leyfi frá viðkomandi leikskólum. Myndirnar í færslunni fékk ég að láni frá leikskólunum Aðalþingi, Geislabaugi og leikskóla Seltjarnaness. « Leikskólakennarar eru í starfi barnanna vegna Makerspaces eða sköpunarrými » Sorry, the comment form is closed at this time. Leita að: Nýlegar færslur Þátttaka 5 ára barna í undirbúningi og framkvæmd foreldrasamtala í Aðalþingi 10. mars 2022 Leikur barna með stafrænt leikefni 23. febrúar 2022 Skuggabrúður 21. febrúar 2022 Þátttökuaðlögun 19. febrúar 2022 Viðhorf starfsfólk leikskóla til starfa leikskólastjóra í fyrstu bylgju Covid-19 á Íslandi 17. febrúar 2022 Leikskóli er ekki sama og leikskóli 17. febrúar 2022 Laupur, lifandi eða dauður 20. apríl 2020 Flokkar Velja flokk Aðlögun Barnabækur Ditten og datten Foreldrasamstarf Frumkvöðlar KD Kynjafræði leikskólakennaranám leikskólapólitík Leikur Lýðræði Mat Matarmenning Námsvið Rannsóknir Reggio Emilia Saga leikskólans Sérþarfir barna Sjálfbærni Skapandi starf Stefnur Stærðfræði Uncategorized Uppeldisfræðileg skráning Visindasmiðja Vísindasmiðja Yngstu börnin Sarpur mars 2022 febrúar 2022 apríl 2020 mars 2020 desember 2019 október 2019 febrúar 2018 desember 2017 nóvember 2017 október 2017 september 2017 maí 2017 apríl 2017 mars 2017 febrúar 2017 nóvember 2016 september 2016 ágúst 2016 júlí 2016 maí 2016 apríl 2016 febrúar 2016 janúar 2016 febrúar 2015 janúar 2015 nóvember 2014 október 2014 september 2014 ágúst 2014 júlí 2014 maí 2014 apríl 2014 mars 2014 febrúar 2014 desember 2013 júní 2013 apríl 2013 mars 2013 febrúar 2013 janúar 2013 október 2012 september 2012 maí 2012 apríl 2012 Orðaský Agi Aðlögun Barnabækur barnabókmenntir barnamenning Dewey Efniviður Einhverfa Elstu börnin Endurnýtanlegur efniviður erindi fjölmiðlar Foreldrar frumkvöðlar Furmkvöðlar Félagslegt réttlæti Grunnþættir menntunar Kubbar Kynjafræði l leikskólapólitík Leikskólastarf Leikur Lestur ljósmyndun Lýðræði Makerspaces Mat Matarmenning Myndband Rannsóknir Reggio Emilia Saga leikskólans Skapandi Stefnur Stærðfræði Sérþarfir barna Sögugerð Trú Trúmál Uppeldisfræðileg skráning Vinátta Vísindasmiðja Yngstu börnin Ég Tækni Innskráning Færslur með RSS-veitu Athugasemdir með RSS WordPress.org Áhugavert efni Ljósheimar – vefur leikskólans Aðalþings um ljós og leik Vefur um þróunarverkefni´ð Ljósheimar sem styrkt var af sprotasjóð menntamálaráðuneytisins 2010-2011.